Ádám Gyurcsó novi je igrač Hajduka!

Ádám Gyurcsó novi je igrač Hajduka!

Nakon uspješno obavljenih liječničkih pregleda mađarski krilni igrač Ádám Gyurcsó potpisao je danas ugovor s Hajdukom. Dvadesetšestogodišnji Gyurcsó stigao je na posudbu (s pravom otkupa ugovora) iz poljske momčadi Pogon Szczecin za koju je ove sezone upisao 20 nastupa (dva gola). Godinu ranije je za Pogon upisao čak 41 službeni nastup (12 golova).

Ádám je karijeru započeo u klubu Tatabanya nakon čega je igrao za Videoton s kojim je osvojio naslov prvaka Mađarske (trener Joan Carrillo). Igrao je i za Kecskemet.

Za A reprezentaciju Mađarske upisao je 18 nastupa (tri zgoditka). U Hajduku će nositi dres s brojem 7, a suigračima bi se u Beleku trebao priključiti tijekom četvrtka.

Üdvözöljük, Ádám!

17/1/2018 - 16:10 sati

Prva momčad

Foto: Miro Gabela / hajduk.hr